Diari Oficial de la Generalitat Valenciana


Sumari del DOGV 8636, del 17-09-2019 (2019/8675)

Extracte de la Resolució de 2 de setembre de 2019, del director de l'Institut Cartogràfic Valencià, per la qual es convoquen tres beques per a la realització de pràctiques professionals en l'Institut Cartogràfic Valencià, en les matèries d'informàtica i cartografia.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8636

Data del DOGV
:   17-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8675


Data del document
:   02-09-2019

Organisme emissor
:   Institut Cartogràfic Valencià

Tipus de document
:   Extracte

Anàlisi jurídica

 Descriptors 

:   * Institut Cartogràfic Valencià
    * ajuda pública

Extracte de la Resolució de 2 de setembre de 2019, del director de l'Institut Cartogràfic Valencià, per la qual es convoquen tres beques per a la realització de pràctiques professionals en l'Institut Cartogràfic Valencià, en les matèries d'informàtica i cartografia. [2019/8675]  
BDNS (identif.): 472991.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
 http://www.pap.minhap.gob.es/bdnstrans/index  
  
Primer. Beneficiàries  
Persones físiques que reunisquen els requisits continguts en les bases reguladores, aprovades i publicades, segons es conté en el punt tercer del present extracte.  
  
Segon. Objecte  
1. Modalitats de les beques convocades:  
Una beca, modalitat Informàtica.  
Dues beques, modalitat Cartografia.  
La titulació exigida és la següent:  
Modalitat Informàtica: grau en Enginyeria Informàtica.  
Modalitat Cartografia: grau en Enginyeria Geomàtica i Topografia.  
  
2. Duració de les beques: dotze mesos des de la data de resolució d'adjudicació, sense perjuí de la posterior pròrroga per dotze mesos més, sempre que existisca crèdit adequat i suficient en els pressupostos de l'Institut Cartogràfic Valencià, per a l'exercici que corresponga.  
  
Tercer. Bases reguladores  
Ordre 3/2017, de 8 de febrer, de la Conselleria d'Habitatge, Obres Públiques i Vertebració del Territori (DOGV 7979, 14.02.2017).  
  
Quart. Quantia  
Cada beca estarà dotada amb 1.064,49- bruts mensuals.  
  
Cinqué. Termini de presentació de sol·licituds  
Deu dies hàbils següents a la publicació del present extracte en el Diari Oficial de la Generalitat Valenciana.  
  
Sisé. Altres dades  
1. Sol·licituds  
Els aspirants presentaran per via telemàtica la sol·licitud i el currículum i no s'acompanyarà cap documentació, sense perjudici de la normativa establida amb caràcter general per a la presentació davant de les administracions públiques.  
2. Documentació  
Per a la presentació de sol·licituds, el sol·licitant haurà de disposar de signatura electrònica, mitjançant el certificat reconegut, emés per l'Agència de Tecnologia i Certificació Electrònica, www.accv.es, o del DNI electrònic.  
La sol·licitud i el model de currículum estaran accessibles en la seu electrònica de la Generalitat.  
3. Criteris de valoració  
El compliment temporal dels mèrits s'entendrà referit a la data de finalització del termini de presentació de sol·licituds.  
Titulació oficial: la puntuació assignada a l'expedient acadèmic coincidirà amb la nota mitjana i donarà lloc a una valoració entre 5 i 10 punts.  
Altres titulacions oficials. Quan es tracte de titulacions del Pla de Bolonya s'adaptarà a aquests requeriments.  
- Doctorat: 2 punts  
- Llicenciatura: 1 punt  
- Diplomatura: 0,5 punts  
Coneixements de valencià: solament es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala, o l'equivalent d'acord amb el Marc Comú Europeu de Referència per a les Llengües:  
- Oral: 0,25 punts  
- Elemental: 0,50 punts  
- Mitjà: 0,75 punts  
- Superior: 1,00 punt  
Coneixement d'idiomes de la Unió Europea: es valorarà cada nivell superat, d'acord amb el Marc Comú Europeu de Referència per a les llengües, amb 0,20 punts. La puntuació màxima que es podrà obtenir per al conjunt dels idiomes i cursos acreditats serà d'un punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat.  
  
Cursos de formació: es valoraran els cursos oficials de formació i perfeccionament, de durada igual o superior a 15 hores, que hagen sigut cursats i impartits per l'interessat, fins a un màxim de 4 punts, d'acord amb l'escala següent:  
a) De 200 o més hores: 3 punts  
b) De 100 o més hores: 2 punts  
c) De 75 o més hores: 1,50 punts  
d) De 50 o més hores, 1 punt  
e) De 25 o més hores, 0,50 punts  
f) De 15 o més hores, 0,20 punts  
Altres mèrits: es valorarà fins a un màxim de dos punts les publicacions, premis i articles en determinats mitjans relacionats amb l'objecte de la convocatòria que no es troben inclosos en la resta d'apartats.  
  
Entrevista: en aquesta fase es valorarà amb un màxim de sis punts, sempre que aquesta puntuació no supere el 30 % de la puntuació màxima que es puga obtenir mitjançant la suma de la resta d'apartats que s'inclouen en la convocatòria.  
  
València, 2 de setembre de 2019.- El director de l'Institut Cartogràfic València: Xavier Navarro i Garcia.